CELEX: 62011TN0276
Language: mt
Date: 2011-05-31 00:00:00
Title: Kawża T-276/11: Rikors ippreżentat fil- 31 ta’ Mejju 2011 — Carlotti vs Il-Parlament

6.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/33
            
         Rikors ippreżentat fil-31 ta’ Mejju 2011 — Carlotti vs Il-Parlament
   (Kawża T-276/11)
   2011/C 232/59
   Lingwa tal-kawża: il-Franċiż
   
      Partijiet
   
   
      Rikorrenti: Marie-Arlette Carlotti (Marseille, Franza) (rappreżentanti: S. Orlandi, A. Coolen, J.-N. Louis, É. Marchal u D. Abreu Caldas, avukati)
   
      Konvenut: Il-Parlament Ewropew
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddikjara u tiddeċiedi,
               
                           —
                        
                        
                           li d-deċiżjoni meħuda mill-Bureau tal-Parlament Ewropew, fl-1 ta’ April 2009, li temenda s-sistema tal-pensjoni addizzjonali volontarja tad-deputati tal-Parlament Ewropew hija illegali;
                        
                     
                           —
                        
                        
                           li d-deċiżjoni kkontestata hija annullata;
                        
                     
                           —
                        
                        
                           li l-Parlament Ewropew huwa kkundannat għall-ispejjeż.
                        
                     
         
      Motivi u argumenti prinċipali
   
   Dan ir-rikors huwa intiż għall-annullament tad-deċiżjoni tat-28 ta’ Marzu 2011 li ċċaħħad lir-rikorrenti mill-benefiċċju tal-pensjoni addizzjonali tagħha mal-għeluq tas-60 sena (b’effett mix-xahar ta’ Frar 2012), meħuda abbażi tad-deċiżjoni tal-Parlament Ewropew, tal-1 ta’ April 2009, li temenda s-sistema tal-pensjoni addizzjonali volontarja tad-deputati tal-Parlament Ewropew.
   Insostenn tar-rikors tagħha, ir-rikorrenti tinvoka ħames motivi bbażati fuq:
   
               —
            
            
               ksur ta’ drittijiet kweżiti li jirriżultaw minn atti legali u mill-prinċipju ta’ ċertezza legali;
            
         
               —
            
            
               ksur tal-prinċipji ta’ trattament ugwali u ta’ proporzjonalità, sa fejn id-deċiżjoni tal-1 ta’ April 2009 u d-deċiżjoni kkontestata jwasslu għal żieda ta’ tliet snin mal-età li tagħti lok għad-dritt tal-pensjoni u dan, mingħajr ebda miżura tranżitorja;
            
         
               —
            
            
               ksur tal-Artikolu 29 tar-regoli dwar l-ispejjeż u allowances tad-deputati tal-Parlament Ewropew, li tipprevedi li l-kwesturi u s-segretarju ġenerali għandhom jiżguraw l-interpretazzjoni u l-applikazzjoni sretta ta’ dawn ir-regoli;
            
         
               —
            
            
               żball ta’ evalwazzjoni manifest li jivvizzja d-deċiżjoni tal-Bureau tal-Parlament Ewropew, tal-1 ta’ April 2009, li temenda r-regoli li jservu bħala bażi għad-deċiżjoni kkontestata billi hija tibbaża ruħha fuq evalwazzjoni infondata tas-sitwazzjoni finanzjarja tal-fondi tal-pensjoni;
            
         
               —
            
            
               ksur tal-bona fide fl-eżekuzzjoni ta’ kuntratti u nullità ta’ klawżoli purament fakultattivi.